મહિલા અત્યાચાર આજના દિવસનો એક એવો સળગતો મુદ્દો છે કે જેને લઇને અનેકવાર દેશની છબી વિશ્વફલક પર ખરડાઇ છે. દિલ્હીની ઘટના હોય કે પછી અન્ય રાજ્યમાં મહિલાઓ પર કરવામાં આવતી હિંસક વારદાતો હોય, દેશે અને એક ભારતીયએ સતત શર્મસાર થવું પડ્યું છે. બળાત્કાર, છેડતી, એસિડ એટેક દેશમાં એ રીતે પ્રવર્તી રહ્યા છે કે જાણે દેશમાં કોઇ કાયદો અને વ્યવસ્થા નથી. આજે માહોલ એ સર્જાયો છે કે જે આઝાદ ભારતમાં મહિલાઓ સ્વતંત્રનો શ્વાસ નથી લઇ રહી અને સતત એક ભય અને ખૌફની વચ્ચે જીવી રહી છે.